《赋运使张大监道州石山以张诗平地风澜险于水》
宋代·项安世

枚回洲边春水生，日光照縠波文平。
绣衣使者何世上，彩舟唤客论交情。
平生择交不择利，俗子纷纷卧之地。
少年所识惟石君，晚岁相从不相弃。
一官到处西复东，悲欢得失无不同。
谁云我州大如斗，中有千岩万壑含松风。
迩来所得尤艰难，人力不到天为剜。
幽寻五岭犯炎雾，裹送万里穿狂澜。
十夫升前一夫洗，落尽煨尘见云献。
回首笑向道州守，此解未如人世险。
头颅已过羊肠车，不用更通丞相书。
老来得此万事足，摩挲苍璧相倚于。
玉帘崭崭何齿齿，质坚德重不可徒。
要镌{左土右册}口方玉池，更酌西岭玻璃水。
小却盛之数亩园，日夕与之同卧起。
客来莫怪我自怜，老子心情正如此。
大山嵯峨势千寻，小山左右罗瑶簪。
坡陀峭立各有态，面目难异同肝心。
叩之其声清以越，如磬之石钟之铁。
怕令去作清庙器，潜向江头□□□。
江头之月今几年，惯见东西南北客。
凛然相对各无惭，惟此主人伴此石。
主人说法石解应，夜深哦诗便之听。
垠崖划断声雷硍，有语盘空如此硬。
与人说石仍说诗，世间此乐谁得之。
故人往往解此意，赠以飞瀑和天池。
三君相视俱悠然，主人之乐无穷年。
只愁清庙要钟磬，早晚捉去调钧天。

作者简介：项安世（1129--1208），孝宗淳熙二年（1175年）进士，光宗绍熙四年（1193年）任秘书省（管理皇家典籍）正字，隔年为校书郎兼实录院检讨官。宁宗庆元元年出通判池州，开禧二年（1206年）起知鄂州，迁户部员外郎、湖广总领。及后以太府卿终其官职。庆元年间因谪居江陵，足不出户，专事研究，于《左传》、《周易》诸经皆有见解，项安世自谓其学得自程颐《易传》，纪晓岚评价：“安世之经学深矣，何可轻诋也。”嘉定元年（1208年）卒。有《周易玩辞》十六卷、《项氏家说》、《平庵悔稿》等。其生平可见于《馆阁续录》、《宋史》。